Document ID: 32004R1627

UREDBA SVETA (ES) št. 1627/2004
z dne 13. septembra 2004
o spremembi Uredbe (EGS) št. 3030/93 o skupnih pravilih za uvoz nekaterih tekstilnih izdelkov po poreklu iz tretjih držav
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
1. maja 2004 se je Evropski uniji pridružilo deset novih držav članic. Člen 6(7) Akta o pristopu iz leta 2003 določa, da morajo nove države članice uporabljati skupno trgovinsko politiko glede tekstila in da je treba količinske omejitve, ki jih uporablja Skupnost za uvoz tekstila in oblačil, prilagoditi, da bodo upoštevale pristop deset novih držav članic k Skupnosti.
(2)
Z začetkom veljavnosti od 1. maja 2004 je Uredba Sveta (ES) št. 487/2004 (1) spremenila Uredbo (EGS) št. 3030/93 z dne 12. oktobra 1993 (2). Prilagodila je količinske omejitve za uvoz nekaterih tekstilnih izdelkov iz tretjih držav v razširjeno Skupnost, pri čemer je upoštevala tradicionalni uvoz v deset novih držav članic in uporabo formule povprečnega uvoza v letih od 2000 do 2002, prilagojenega po načelu časovne porazdelitve. To isto metodologijo je treba zdaj uporabiti za prilagoditev količinskih omejitev za uvoz nekaterih tekstilnih izdelkov po poreklu iz Socialistične republike Vietnam.
(3)
Uredbo (EGS) št. 3030/93 je treba zato spremeniti v skladu s tem.
(4)
Zaželeno je, da ta uredba začne veljati na dan po njeni objavi, da se udeležencem v prometu omogoči, da imajo čim prejšnje koristi od nje -
SPREJEL NASLEDNJO UREDBO:
Člen 1
V Uredbi (EGS) št. 3030/93 se količinske omejitve Skupnosti za Vietnam za leto 2004, določene v Prilogi V in Prilogi VII Uredbe, nadomestijo s količinskimi omejitvami Skupnosti, določenimi v prilogi k tej uredbi.
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. septembra 2004

Labels: 18
3
1